शास्त्रीय संगीत और लोकसंगीत एक वृक्ष की दो शाखाएँ हैं । संगीत के इन दोनों प्रकारों की विकसित दिशाएँ स्वतंत्र हैं तथा दोनों ही प्रौढ़ संगीत - शैलियों के दो विकसित , स्वरूप हैं । शास्त्रीय संगीत के प्रेरणा - स्रोत व्यक्ति एवं शास्त्र हैं , और शास्त्र के नियमों में बँधा हुआ शास्त्रीय संगीत स्वतंत्रतापूर्वक विचरने का अधिकारी नहीं है । लोकसंगीत का प्रेरणा - स्रोत जन - मानस है । उसका विकास और संचरण - क्षेत्र अधिक विस्तृत है । शास्त्रीय संगीत के प्रयोग और परीक्षण के लिए शास्त्र - ज्ञान की आवश्यकता है तथा विशिष्ट अभ्यास - क्रम से गुजरने की जरूरत है , परन्तु लोकसंगीत के प्रयोग के लिए किसी अभ्यास तथा ज्ञान की आवश्यकता नहीं है । शास्त्रीय संगीत वैयक्तिक साधना का प्रतीक है तथा लोकसंगीत सामुदायिक साधना का । संगीत - रचनाएँ जब प्रौढ़ता को प्राप्त होती हैं, तभी उन पर शास्त्र बनते हैं । पहले रचनाएँ होती हैं , उनमें अनेक वाद विवाद, प्रकार, उपप्रकार , क्रिया - प्रक्रियाएँ चलती हैं, तब शास्त्रों का आधार लिया जाता है । अनिबद्ध रचनाओं को निवद्ध करने के लिए शास्त्र दिशा - निर्देश करता है । प्रारंभ में शास्त्र सरल, सुगम तथा संक्षिप्त होता है, बाद में रचना - क्रम के विस्तार के साथ वह भी पेचीदा होने लगता है । अनेक नियम - उपनियम, धारा - उपधाराओं की सृष्टि होती है । शास्त्रीय संगीत यदि स्वर प्रधान होता है तो लोकसंगीत शब्द प्रधान होता है । लोकसंगीत का स्वरूप सहज , स्वच्छन्द एवं लयगर्भित होता है , शास्त्रीय संगीत जटिल एवं शास्त्रोक्त होता है , किन्तु सांगीतिक तत्वों के आधार पर दोनों में पारस्परिक सम्बन्ध की अनुभूति विद्यमान है । लोकधुनों में शास्त्रोक्त रागें छुपी हुई हैं । शास्त्रीय नृत्यों में लोक तत्वों का व्यापक प्रभाव है । शास्त्रीय पद्धति से गाए जाने वाले अनेक गीतों में लोक बोली के शब्द होते हैं , ऐसे ही शब्द लोकगीतों के आधार स्तम्भ होते हैं । लोकसंगीत में स्वर व ताल रचना का सीधा महत्व नहीं होता है , किन्तु रचनाकार शास्त्रीय संगीत की दृष्टि से रचना की युक्ति का निर्माण कर लेता है , जिससे दोनों का पारस्परिक सम्बन्य उजागर होता है । तबला शास्त्रीय संगीत का प्रधान वाद्य है , किन्तु लोक संगीतज्ञ भी इसका उपयोग पूर्ण मनोयोग से करते हैं जो शास्त्रीय संगीत और लोकसंगीत के पारस्परिक सम्बन्ध का परिचायक है । शास्त्रीय संगीत में कलात्मकता है लोक संगीत की कला में सर्वग्राहिता है । दोनों ही पारस्परिकता के मुकाम हैं , क्योंकि दोनों की सांगीतिक विशेषता का अपना महत्व है । आभव के आधार पर पाया गया है कि छत्तीसगढ़ी पंडवानी में लोकपक्ष की प्रधानता तो है, किन्तु कला पक्ष शास्त्र आधारित पाया जाता है । पंडवानी गायकी में लोकधुनों की मात्राओं में बंधकर शास्त्रीयता का रूप प्रदान करने की कोशिश की जाती है । झाडूराम देवांगन के पंडवानी गायन में इस तरह की पारस्परिकता का अनुभव शास्त्रीय संगीत के मनीषियों ने बखूबी परखा है । उनका कहना है कि झाराम देवांगन मात्राओं का प्रयोग ठीक उसी प्रकार करते हैं, जिस तरह पक्की गायकी में प्रयोग होता है । झाडूराम देवांगन शास्त्रीय संगीतज्ञ नहीं हैं, फिर भी अनजाने में वे शास्त्रीय पद्धति का उपयोग पंडवानी गायन में यत्र - तत्र कर लेते हैं, यही लोकसंगीत और शास्त्रीय संगीत का पारस्परिक सम्बन्ध है। लोकसंगीत में स्वर एवं लय रचना की प्रधानता नहीं होती है , किंतु रचना करने योग्य परिस्थिति अवश्य होती है । तभी तो शास्त्रीय संगीत के ज्ञाता किसी भी लोकगीत की स्वर एवं लय रचना ( नाटेशन्स ) करने में सफल हो जाते हैं । यह लोकसंगीत और शास्त्रीय संगीत का आन्तरिक पारस्परिक सम्बन्ध है ।